Relectio De Poenitentia Habita In Academia Salmanticensis, Anno M.D.XLVIII., "Igitur ad argumentũ , concedo libẽter primã gratiam gratis d…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Igitur ad argumentum, concedo libenter primam gratiam gratis dari. Nego tamen exinde primam gloriam dari ſine merito. Eadem enim contritio vt quatuor, & diſpoſitio eſt ad gratiam, vt quatuor, & meritoria gloriæ, vt quatuor qua ratione ordine naturæ gratiam ſequitur, & ad impugnationem: quia gratia eſt acceptatio ad vitam æternam. Id, ſcilicet, ego nego ſi ſermo formalis ſit: ſed eſt forma per quam aliquis eſt amicus deo, per quam homini grato & accepto, admissoque in diuinæ naturæ conſortium, facultas datur ad æterna bona, per operationem virtutum promerenda. Nec oportet formaliter loquendo, vt quis ſit amicus Deo, quòd Deus per talem amicitiam, ſecluſa quacunque operatione, velit illi vitam æternam. Sed ſatis eſt, quòd velit illum admittere ad participationem bonorum ſupernaturalium, quæ ſimpliciter faciunt homines bonos, qualis eſt charitas, & cęterę virtutes infuſ æ, per quas admiſ ſus homò ad dei amicitiam & gratiam, æternam gloriam propriis actibus demeretur. De adultis loquimur, nam paruulis gratia datur per operationem alienam, ſimiliter & gloria.